Hamppusampo Oy käynnisti viime kesänä koetoimintaa suomalaisen lääkekannabistuotannon kehittämiseksi. Kymmenkunta sopimusviljelijää testasi EU:ssa rekisteröidyn Finola -lajikkeen soveltuvuutta lääkekannabistuotantoon.

– Tavoitteena oli testata Finolaa kukintojen tuottamiseen käytettäväksi tee- ja mausteyrttinä ja jatkojalosteissa. Eviran tulkinta jonka mukaan laillisesti viljellyn hampun kukinnot luokitellaan elintarvikkeeksi on tervetullut. Nyt voimme aloittaa koemarkkinoinnin ensimmäisellä hampun kukkasadolla, kertoo viljelijärengasta vetävä Hannu Hyvönen.